Jon Almaas

Jon Almaas (født 1967) er en norsk programleder og tv-produsent. Han er blant annet kjent fra humorprogrammet Nytt på nytt på NRK som han ledet i mange år. På TVNorge har han blant annet ledet spørreprogrammet Alle mot alle og hatt sitt eget program Praktisk info med Jon Almaas. Han spilte også en sentral rolle i komiserien Side om side på NRK. 

Han har blitt kåret til beste mannlige programleder under Gullruten fem ganger og fikk Lytterprisen fra Riksmålsforbundet i 2002.

Liv og virke
 Bakgrunn
Slektsnavnet Almaas kommer fra Høylandet i tidligere Nord-Trøndelag. Hans halvsøster, Astrid Nylander Almaas, er lege og deltaker i Hva feiler det deg? på NRK1.

Jon Almaas gikk på Rudolf Steiner-skolen i Oslo. Han har en amerikansk bachelorgrad i international business fra 1992.

 TV-karriere 
Jon Almaas startet sin TV-karriere i programmet Rik og berømt på TV3 hvor han leste kommentarene sammen med Solveig Otnes. Før det hadde han faste innslag i samlivsprogrammet Direkte sexy som gikk på NRK2 i 1998. Han begynte i NRK i 1994 som redaksjonsassistent. I NRK Troms tilbrakte han årene 1995–1997 som produsent for Ja takk, begge deler, Krakk og Helg i solnedgang. I denne perioden jobbet han også som skuespiller i produksjonene. Deretter gikk veien til NRK Marienlyst igjen, hvor han var produsent for ungdomsprogrammene Go' elg og Newton i 1997–1999. 

I 1999 ble han programleder for det nystartede humorprogrammet Nytt på nytt på NRK1. Programmet oppnådde stor suksess og han ledet det frem til Bård Tufte Johansen overtok som programleder i 2017. 

I 2001 var han én av to programledere for Spellemannprisen, og i 2009 ledet han Komiprisen 2009 på Edderkoppen teater.

 TVNorge 
Almaas sluttet i NRK 2016 og meldte overgang til TVNorge. Der har han blant annet ledet sitt eget program, Praktisk Info med Jon Almaas, og spørreprogrammet Alle mot alle sammen med Henriette Steenstrup (sesong 1–3) og Solveig Kloppen. I 2020 deltok han i og vant kjendisversjonen av 71° nord. Der møtte han Erik Follestad som han året etter lagde et nytt program med, Folle og Almaas bygger hus. I 2022 deltok han i 71° nord - team, en ny variant av kjendisutgaven til 71° nord. Høsten 2023 var Almaas programleder for TVNorges nye humorprogram Kamikaze. 

I 2023 kjøpte han og kona Braarud gård i Nes på Romerike, og TV-serien Jon blir bonde hadde premiere februar 2025.

 Forfatter 
Bare så du vet det ble utgitt av Kagge Forlag i 2003 og er en parodi på vanlige oppslagsverk. 

 TV-opptredener 
ÅrProgramRolleKanal1996–1997Direkte lykke PrebenNRK1998Direkte sexyQuizmasterNRK1999–2016Nytt på nyttProgramleder (483 episoder)NRK2012–BrilleGjest, 14 gangerNRK/TVNorge2016MandagsklubbenPaneldeltagerTVNorge2017–2020, 2022–Praktisk info med Jon AlmaasProgramleder (58 episoder)TVNorge202071° nord – Norges tøffeste kjendisDeltager (vinner)TVNorge2020Kongen befalerDeltager (sesong 2)TVNorge2020–Alle mot alleProgramleder (363 episoder)TVNorge2021Folle og Almaas bygger husProgramlederTVNorge202271° nord – teamDeltagerTVNorge2023KamikazeProgramlederTVNorge2025-Jon blir bondeProgramlederTVNorge

 Skuespiller 
ÅrSerieRolleKanal2007Hjerte til hjerte Seg selvNRK2013-2023Side om side (hovedrolle)Christian Kopperud, 63 episoderNRK

 Bibliografi 
ÅrTittelUndertittelForlag2002Slik blir du husets herrekunsten å holde hjemmet i ordenKagge2004Bare så du vet deten samling av ting du kanskje gjerne vil viteKagge2006Den store norske TV-bokaalt du ikke visste om norske tv-kjendiser (og litt til)Kagge2007Nytt på nyttåret i vitserNRK

 Priser og nominasjoner 
 Gullruten 2002 i klassen beste mannlige programleder for Nytt på nytt
 Lytterprisen fra Riksmålsforbundet i 2002
 Gullruten 2003 i klassen beste mannlige programleder for Nytt på nytt
 Gullruten 2011 i klassen beste mannlige programleder for Nytt på nytt
 Birkens hederspris 2020
 Gullruten 2022 i klassen beste programleder - underholdning for Alle mot alle (med Solveig Kloppen)
 Gullruten 2025 i klassen beste programleder - underholdning for Alle mot alle (med Solveig Kloppen)

 Nominasjoner 
 Nominert til Gullruten 2004 i klassen beste mannlige programleder for Nytt på nytt
 Nominert til Gullruten 2006 i klassen beste mannlige programleder for Nytt på nytt
 Nominert til Komiprisen 2012 i klassen årets morsomste for Nytt på nytt
 Nominert til Gullruten 2014 i klassen beste mannlige programleder for Nytt på nytt
 Nominert til Gullruten 2020 i klassen beste programleder – underholdning for Praktisk info med Jon Almaas
 Nominert til Gullruten 2024 i klassen beste programleder - underholdning for Alle mot alle (med Solveig Kloppen)
 Nominert til Gullruten 2025 i klassen beste programleder - reality, livsstil og aktualitet for Jon blir bonde

 Referanser 

 Eksterne lenker 

  Historien om Jon – nrk.no

Kategori:Norske komikere
Kategori:Norske TV-programledere
Kategori:Norske skuespillere
Kategori:Norske bønder
Kategori:Programledere for NRK TV
Kategori:Programledere for TVNorge
Kategori:71 grader nord kjendis-deltakere
Kategori:Vinnere av Gullruten for beste programleder
Kategori:Lytterprisen
Kategori:Personer fra Bærum kommune